paragraph_text: Najveći dio otoka čini potencijalno aktivni vulkan Scenery (Mount Scenery), visok 887 m, koji je najviši vrh Kraljevine Nizozemske. Glavna naselja na otoku su The Bottom (glavni grad), Windwardside, Hell's Gate i St. Johns. Nizozemski je službeni jezik. Stanovništvo govori engleskim koji je glavni jezik na otoku te ga se može koristiti i u komunikaciji s mjesnom vladom, a postoji i lokalni lokalni dijalekt. U školama se engleski uči još od 19. stoljeća.